CELEX: 32020D2216
Language: et
Date: 2020-12-22 00:00:00
Title: Komisjoni rakendusotsus (EL) 2020/2216, 22. detsember 2020, millega muudetakse otsuse 2006/168/EÜ I lisa Ühendkuningriiki ja teatavaid Briti krooni sõltkondi käsitleva kande osas selliste kolmandate riikide loetelus, kust on lubatud liitu importida veiseembrüoid (EMPs kohaldatav tekst)

28.12.2020   
               
               
                  ET
               
               
                  Euroopa Liidu Teataja
               
               
                  L 438/57
               
            
         KOMISJONI RAKENDUSOTSUS (EL) 2020/2216,
         22. detsember 2020,
         millega muudetakse otsuse 2006/168/EÜ I lisa Ühendkuningriiki ja teatavaid Briti krooni sõltkondi käsitleva kande osas selliste kolmandate riikide loetelus, kust on lubatud liitu importida veiseembrüoid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 25. septembri 1989. aasta direktiivi 89/556/EMÜ koduveiste embrüote ühendusesisese kaubanduse ja nende kolmandatest riikidest impordi loomatervishoiu nõuete kohta, (1) eriti selle artikli 7 lõiget 1 ja artikli 9 lõike 1 punkti b,
         ning arvestades järgmist:
         
                     (1)
                  
                  
                     Komisjoni otsusega 2006/168/EÜ (2) on kehtestatud veiseembrüote saadetiste liitu importimise tingimused. Täpsemalt on kõnealuse otsuse I lisas loetletud kolmandad riigid, kust liikmesriigid peavad lubama importida veiseembrüoid.
                  
               
                     (2)
                  
                  
                     Ühendkuningriik on esitanud otsusega 2006/168/EÜ nõutud tagatised, et Ühendkuningriik ja Briti krooni sõltkond Jersey kantaks kõnealuse otsuse I lisasse pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga. Võttes arvesse Ühendkuningriigi esitatud tagatisi, tuleks kõnealune kolmas riik ja asjaomane Briti krooni sõltkond lisada otsuse 2006/168/EÜ I lisasse.
                  
               
                     (3)
                  
                  
                     Seepärast tuleks otsuse 2006/168/EÜ I lisa vastavalt muuta.
                  
               
                     (4)
                  
                  
                     Kuna väljaastumislepingus sätestatud üleminekuperiood lõpeb 31. detsembril 2020, tuleks käesolevat otsust kohaldada alates 1. jaanuarist 2021.
                  
               
                     (5)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2006/168/EÜ I lisa muudetakse vastavalt käesoleva otsuse lisale.
         
         
            Artikkel 2
            Käesolevat otsust kohaldatakse alates 1. jaanuarist 2021.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 22. detsember 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  EÜT L 302, 19.10.1989, lk 1.
         
            (2)  Komisjoni 4. jaanuari 2006. aasta otsus 2006/168/EÜ, millega kehtestatakse loomatervishoiu ja veterinaarsertifikaatide nõuded veiseembrüote ühendusse importimiseks ning tunnistatakse kehtetuks otsus 2005/217/EÜ (ELT L 57, 28.2.2006, lk 19).
      
      
         
            LISA
            Otsuse 2006/168/EÜ I lisa muudetakse järgmiselt:
            
                        1)
                     
                     
                        Šveitsi käsitleva kande järele lisatakse järgmine kanne:
                        
                                    „GB
                                 
                                 
                                    Ühendkuningriik (*1)
                                    
                                 
                                 
                                    II LISA
                                 
                                 
                                    III LISA
                                 
                                 
                                    IV LISA
                                 
                              
                  
                        2)
                     
                     
                        Iisraeli käsitleva kande järele lisatakse järgmine kanne:
                        
                                    „JE
                                 
                                 
                                    Jersey
                                 
                                 
                                    II LISA
                                 
                                 
                                    III LISA
                                 
                                 
                                    IV LISA“.